**NÁRODNÁ RADA SLOVENSKEJ REPUBLIKY**

**VIII. volebné obdobie**

(návrh)

**ZÁKON**

z ..... 2021,

**ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 150/2013 Z. z. o Štátnom fonde rozvoja bývania v znení zákona č. 276/2015 Z. z., zákona č. 244/2017 Z. z., zákona č. 65/2019 Z. z., zákona č. 221/2019 Z. z., zákona č. 230/2019 Z. z., zákona č. 465/2019 Z. z., zákona č. 476/2019 Z. z., zákona č. 90/2020 Z. z., zákona č. 359/2020 Z. z. a zákona č. 212/2021 Z. z. sa mení a dopĺňa takto:

1. V § 6 ods. 1 písm. b) tretí bod znie:

„3. stavebnou úpravou nájomného bytu, ktorý žiadateľ podľa § 7 ods. 1 písm. b) a c)

3a. nadobudol prevodom vlastníctva nehnuteľného majetku štátu v správe Ministerstva obrany Slovenskej republiky na základe darovacej zmluvy a byt sa nachádza v bytovom dome,

3b. má vo svojom výlučnom vlastníctve a byt sa nachádza v bytovom dome, ktorý nezodpovedá základným požiadavkám na stavby6a) a na ktorý bolo vydané rozhodnutie podľa osobitného predpisu6b) alebo

3c. má vo svojom výlučnom vlastníctve a byt sa nachádza v budove, ktorá je národnou kultúrnou pamiatkou6c) alebo sa nachádza v lokalitách zapísaných v Zozname svetového dedičstva,6d) “.

1. V § 6 ods. 1 písm. f) a g) sa slová „na výstavbu ktorého“ nahrádzajú slovami „na obstaranie ktorého“.
2. V § 8 ods. 1 písm. b) sa číslo „1 350“ nahrádza číslom „1 500“.
3. V § 9 od. 8 sa slová „päť rokov“ nahrádzajú slovami „10 rokov“.
4. § 9 sa dopĺňa odsekmi 11 a 12, ktoré znejú:

„(11) Fond môže v období od nadobudnutia účinnosti zmluvy o podpore do ukončenia čerpania poskytnutej podpory zvýšiť poskytnutú podporu pri dodržaní podmienok ustanovených týmto zákonom, ak o to žiadateľ požiada. Zvýšenie poskytnutej podpory sa nepovažuje za poskytnutie ďalšej podpory na ten istý účel.

(12) Ak žiadateľ podľa § 7 ods. 1 písm. g) nevykonával činnosť pred podaním žiadosti, splnenie podmienky podľa § 9 ods. 1 písm. a) môže preukázať materská spoločnosť žiadateľa, ktorá pristúpi k záväzku z úveru. Materskou spoločnosťou pre účely tohto zákona sa rozumie spoločnosť s väčšinovým obchodným podielom u žiadateľa.“.

1. V § 10 ods. 11 písmeno b) znie:

„b) sa žiadateľ zaviaže, že

* + 1. zachová nájomný charakter bytu počas lehoty splatnosti úveru poskytnutého podľa tohto zákona, najmenej 30 rokov,
    2. zriadi záložné právo na nájomné byty obstarané podľa tohto zákona v prospech fondu,
    3. minimálne 80 % z obstarávaných nájomných bytov prenajme fyzickým osobám žijúcim v spoločnej domácnosti s mesačným príjmom domácnosti najviac vo výške päťnásobku životného minima domácnosti,
    4. ročné nájomné určí vo výške maximálne 10 % z obstarávacieho nákladu nájomného bytu.“.

1. V poznámke pod čiarou k odkazu 33a sa citácia „§ 2 ods. 1 písm. p) štvrtý bod a piaty bod zákona č. 443/2010 Z. z.“ nahrádza citáciou „§ 2 ods. 1 písm. o) štvrtý bod a piaty bod zákona č. 443/2010 Z. z.“.
2. V § 16 ods. 2 písm. j) sa na konci dopĺňajú tieto slová: „alebo § 10 ods. 11 písm. b) prvého a druhého bodu“.
3. V § 18 ods. 4 za slová „podľa § 10 ods. 10 písm. c) prvého bodu“ sa vkladá čiarka a slová „podľa § 10 ods. 11 písm. b) prvého bodu“.

**Čl. II**

Zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z.,  zákona č. 277/2015 Z. z., zákona č. 249/2017 Z. z., zákona č. 230/2019 Z. z., zákona č. 90/2020 Z. z. a zákona č. 358/2020 Z. z. sa mení a dopĺňa takto:

1. V § 2 ods. 1 písm. o) piaty bod znie:

„5. garážové stojisko určené na odstavenie motorového vozidla, ak ide o priestor, ktorý

5a. je určený na užívanie spolu s obstaraným nájomným bytom a

5b. nachádza sa v bytovom dome, polyfunkčnom dome alebo v samostatnej budove umiestnenej na spoločnom pozemku s bytovým domom alebo polyfunkčným domom alebo na pozemku susediacom s pozemkom s bytovým domom alebo polyfunkčným domom.“.

1. V § 4 ods. 1 písm. e) sa slová „v bytovom dome, ktorý“ nahrádzajú slovami „v budove, ktorá“.
2. V § 10 ods. 5 sa slová „5 rokov“ nahrádzajú slovami „10 rokov“.
3. § 11 sa dopĺňa odsekom 5, ktorý znie:

„(5) Ak počas platnosti zmluvy o poskytnutí dotácie na obstaranie nájomného bytu dôjde k zvýšeniu obstarávacích nákladov pri dodržaní podmienky podľa odseku 1 písm. c), ministerstvo dotáciu nezvýši.“.

1. § 15 ods. 14 sa dopĺňa písmenom c), ktoré znie:

„c) obstarávaný nájomný byt už bol predmetom zmluvy o poskytnutí dotácie podľa tohto zákona, ktorá zanikla odstúpením od zmluvy.“.

1. V § 22 ods. 3 písm. b) sa slovo „štvornásobku“ nahrádza slovom „päťnásobku“.

**Čl. III**

Tento zákon nadobúda účinnosť 1. januára 2022.